Pixabay .td_uid_2_60f655ddba927_rand.td-a-rec-img{text-align:left}.td_uid_2_60f655ddba927_rand.td-a-rec-img img{margin:0 auto 0 0} Raġel weħel sentenza sospiża wara li kien parti minn pjan biex anzjana tiġi ffrodata, billi kienet mingħaliha li qiegħda f'relazzjoni ma' bniedem fittizju li joqgħod barra minn Malta, u hi bdiet tibgħatlu l-flus. Ir-raġel ta' 35 sena mill-Kosta tal-Avorju oriġinarjament wieġeb mhux ħati ta' ħasil tal-flus u li bbenefika minn fondi miksubin permezz ta' attività kriminali. Madankollu, hu mbagħad biddel il-verżjoni tiegħu u wieġeb ħati għall-akkużi kontrih. Il-Qorti, ippreseduta mill-Maġistrat Donatella Frendo Dimech, qieset li l-akkużat għandu kondotta nadifa, in-natura tal-akkużi, u l-fatt li hu kien responsabbli biss ta' nofs it-€8,000 involuti fil-każ. Għaldaqstant, huwa weħel sentejn ħabs sospiżi għal erba' snin. Il-Qorti ordnat lir-raġel irodd lura lill-vittma l-€4,000 li ħadilha. Jekk ma jirnexxilux jagħmel dan, is-sentenza ta' sentejn ħabs tidħol fis-seħħ. Ir-raġel ġie mġiegħel iċedi l-assi tiegħu lill-Qorti, anke dawk barra minn Malta. Każ simili Anzjana ġiet iffrodata €21,500 "f'relazzjoni ta' mħabba" Il-każ beda meta anzjana qalet li ttiħdulha €58,000 b'mod qarrieqi, billi hi kienet mingħaliha li qiegħda f'relazzjoni virtwali ma' suldat Amerikan stazzjonat fl-Afganistan, li qalilha li se jiġi joqgħod Malta u talabha xi flus biex ifendi. Wara li bagħtitlu ħafna flus, il-vittma ntebħet li kienet ġiet ingannata u għamlet rapport mal-Pulizija. Erba' rġiel Niġerjani u mara Maltija tressqu l-Qorti fi Frar, filwaqt li s-sitt suspettat tressaq il-Qorti ftit wara. Ir-raġel inkwistjoni nqabad f'April waqt li kienu għaddejjin investigazzjonijiet fuq il-każ tal-mara li qalet li ttiħdulha €8,000. Il-Prosekuzzjoni tmexxiet mill-Ispetturi Claire Borg u Sarah Zerafa, assistiti mill-Avukati Abigail Caruana Vella, Karl Muscat u Sean Xerri de Caro mill-Uffiċċju tal-Avukat Ġenerali. Aqra aktar fuq il-każ Jinżamm arrestat is-6 raġel li ffroda anzjana li ħasbet li qiegħda f'relazzjoni virtwali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f655ddbabcb_rand.td-a-rec-img{text-align:left}.td_uid_3_60f655ddbabcb_rand.td-a-rec-img img{margin:0 auto 0 0}